রাশিয়া-ইউক্রেন সংঘর্ষ নিয়ে জেলেনস্কিকে সতর্কবার্তা ট্রাম্পের!

ওয়েব ডেস্ক : রাশিয়া-ইউক্রেন যুদ্ধ (Russia-Ukraine Conflict) থামাতে চেষ্টা চালিয়ে যাচ্ছেন মার্কিন প্রেসিডেন্ট ডোনাল্ড ট্রাম্প (Donald Trump)। এবার এ নিয়ে ইউক্রেনের প্রেসিডেন্ট ভলোদিমির জেলেনস্কিকে (Volodymyr Zelenskyy) সতর্কবার্তা দিলেন তিনি। ট্রাম্প বলেছেন, জেলেনস্কি যুদ্ধ চালিয়ে যেতে পারেন। কিন্তু তিনি এই যুদ্ধ থামিয়েই ছাড়বেন।

শনিবার সাংবাদিকদের মুখোমুখি হয়ে ট্রাম্প (Trump) বলেন, জেলেনস্কি যদি শান্তিচুক্তিতে রাজি না হয়ে যুদ্ধ চালিয়ে যেতে পারেন। কিন্তু এই যুদ্ধ আমি থামিয়েই ছাড়বো। আগামী ২৭ নভেম্বর হতে চলা শান্তিচুক্তিতে ইক্রেনকে রাজি হতে হবেই বলে জানিয়েছেন তিনি। তবে, শান্তিচুক্তি কার্যকর করতে কোনও জটিলতা দেখা দিলে আমরা অন্য পথ নেব বলে হুঁশিয়ারিও দিয়েছেন মার্কিন প্রেসিডেন্ট।

আরও খবর : ভারতীয় নৌবাহিনী প্রাণ বাঁচিয়েছে বহু মানুষের! UN-এ জানাল ভারত

অন্যদিকে ইউক্রেনের প্রেসিডেন্ট ভলোদিমির জেলেনস্কি (Volodymyr Zelenskyy) বলেছেন, ইউক্রেন যাতে তাদের প্রস্তাব মেনে নেয় তার জন্য আমেরিকা চাপ সৃষ্টি করছে। এই পরিস্থিতি ইউক্রেনের ইতিহাসে কঠিন সময় বলেও ব্যাখ্যা করেছেন তিন। তবে জেলেনস্কি শান্তিচুক্তিতে স্বাক্ষর করেন কি না এখন সেটাই দেখার বিষয়।

প্রসঙ্গত, গত তিন বছরের বেশি সময় ধরে সংঘর্ষ চলছে রাশিয়া (Russia) ও ইউক্রেনের (Ukraine) মধ্যে। তবে বেশ কয়েকমাস ধরে এই যুদ্ধ থামানোর চেষ্টা করছেন ট্রাম্প। এ নিয়ে ইউক্রেন ও রাশিয়ার প্রেসিডেন্টের সঙ্গে বৈঠকও করেছেন তিনি। কিন্তু কোনও রফাসূত্র বের হয়নি। এর মাঝেই হাঙ্গেরির বুদাপেস্টে পুতিনের সঙ্গে বৈঠকে বসার কথা ট্রাম্পের। তার মাঝেই এই সংঘর্ষ নিয়ে জেলেনস্কিকে সতর্ক বার্তা দিলেন মার্কিন প্রেসিডেন্ট।